CELEX: 22008D0082
Language: ro
Date: 2007-12-20 00:00:00
Title: 2008/82/CE: Decizia nr. 1/2007 a Consiliului de stabilizare și de asociere CE–Fosta Republică Iugoslavă a Macedoniei din 20 decembrie 2007 de modificare a Protocolului 2 (privind produsele siderurgice) la Acordul de stabilizare și de asociere CE–Fosta Republică Iugoslavă a Macedoniei

30.1.2008   
            
            
               RO
            
            
               Jurnalul Oficial al Uniunii Europene
            
            
               L 25/10
            
         
      DECIZIA NR. 1/2007 A CONSILIULUI DE STABILIZARE ȘI DE ASOCIERE CE–FOSTA REPUBLICĂ IUGOSLAVĂ A MACEDONIEI
   
   din 20 decembrie 2007
   de modificare a Protocolului 2 (privind produsele siderurgice) la Acordul de stabilizare și de asociere CE–Fosta Republică Iugoslavă a Macedoniei
   (2008/82/CE)
   CONSILIUL DE STABILIZARE ȘI DE ASOCIERE,
   Având în vedere Acordul de stabilizare și de asociere între Comunitățile Europene și statele membre ale acestora, pe de o parte, și Fosta Republică Iugoslavă a Macedoniei, pe de altă parte,
   întrucât:
   
               (1)
            
            
               Articolul 7 din Protocolul 2 la Acordul de stabilizare și de asociere instaurează un sistem de dublu control, fără limite cantitative, pentru importul în Comunitate al produselor siderurgice originare din Fosta Republică Iugoslavă a Macedoniei.
            
         
               (2)
            
            
               Au fost realizate progrese importante în cadrul programului necesar de restructurare și conversie pentru industria metalurgică în Fosta Republică Iugoslavă a Macedoniei.
            
         
               (3)
            
            
               Nu mai există în prezent necesitatea unei proceduri administrative pentru furnizarea rapidă de informații cu privire la tendințele fluxurilor comerciale în vederea ameliorării transparenței și în vederea evitării posibilelor devieri ale schimburilor comerciale.
            
         
               (4)
            
            
               În consecință, sistemul de dublu control, fără limite cantitative, nu mai este necesar pentru importul în Comunitate al produselor siderurgice originare din Fosta Republică Iugoslavă a Macedoniei.
            
         
               (5)
            
            
               Prin urmare, Protocolul 2 ar trebui să fie modificat în consecință,
            
         DECIDE:
   Articol unic
   Articolul 7 din Protocolul 2 la Acordul de stabilizare și de asociere și anexa I la Protocolul 2 menționat anterior se elimină.
   Prezenta decizie intră în vigoare la 1 ianuarie 2008.
   
      Adoptată la Bruxelles, 20 decembrie 2007.
      
         
            Pentru Consiliul de stabilizare și de asociere
         
         
            Președintele
         
         Antonio MILOŠOSKI